CELEX: 32010D0642
Language: lt
Date: 1287964800000
Title: 2010/642/ES: 2010 m. spalio 25 d. Komisijos sprendimas, kuriuo leidžiama Graikijoje taikyti kiaulių skerdenų klasifikavimo metodą (pranešta dokumentu Nr. C(2010) 7230)

26.10.2010   
            
            
               LT
            
            
               Europos Sąjungos oficialusis leidinys
            
            
               L 280/60
            
         KOMISIJOS SPRENDIMAS
   2010 m. spalio 25 d.
   kuriuo leidžiama Graikijoje taikyti kiaulių skerdenų klasifikavimo metodą
   (pranešta dokumentu Nr. C(2010) 7230)
   (Tekstas autentiškas tik graikų kalba)
   (2010/642/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 43 straipsnio m punktą kartu su 4 straipsniu,
   kadangi:
   
               (1)
            
            
               Reglamento (EB) Nr. 1234/2007 V priedo B skirsnio IV punkto 1 dalyje nustatyta, kad, klasifikuojant kiaulių skerdenas, raumeningumas turi būti įvertintas Komisijos leidžiamais klasifikavimo metodais, o tai gali būti tik statistiškai įrodyti vertinimo metodai, pagrįsti kiaulių skerdenos vienos ar kelių anatominių dalių fiziniais matavimais. Klasifikavimo metodus leidžiama taikyti tik jei jie atitinka vertinimo statistinės paklaidos didžiausią leidžiamą nuokrypį. Šis nuokrypis nustatytas 2008 m. gruodžio 10 d. Komisijos reglamento (EB) Nr. 1249/2008, kuriuo nustatomos išsamios Bendrijos galvijų, kiaulių ir avių skerdenų klasifikavimo skalių taikymo ir pranešimo apie tų skerdenų kainas taisyklės (2), 23 straipsnio 3 dalyje.
            
         
               (2)
            
            
               Graikija paprašė Komisijos leisti taikyti vieną nuluptų kiaulių skerdenų klasifikavimo metodą. Ši valstybė narė Reglamento (EB) Nr. 1249/2008 23 straipsnio 4 dalyje nurodyto protokolo pirmoje dalyje pateikė išsamų vienodo skerdenų lupimo būdo aprašą, o antroje dalyje – bandomojo išpjaustymo rezultatus. Abi protokolo dalys pateiktos kitoms valstybėms narėms 2008, 2009 ir 2010 m. bendro žemės ūkio produktų rinkos organizavimo vadybos komitete.
            
         
               (3)
            
            
               Išnagrinėjus šį prašymą nustatyta, kad šio klasifikavimo metodo taikymo sąlygos yra įvykdytos. Todėl taikyti šį klasifikavimo metodą Graikijoje turėtų būti leista.
            
         
               (4)
            
            
               Remiantis Reglamento (EB) Nr. 1234/2007 V priedo B skirsnio III punkto antra pastraipa, valstybėms narėms gali būti leidžiama numatyti, kad kiaulių skerdenos būtų pateikiamos kitaip, nei to punkto pirmoje pastraipoje apibrėžtas standartinis pateikimas, jeigu, inter alia, įprasta prekybinė praktika jų teritorijoje skiriasi nuo standartinio pateikimo.
            
         
               (5)
            
            
               Graikija Komisijai nurodė, kad pagal prekybinę praktiką tam tikrose Graikijos skerdyklose kiaulių skerdena turi būti pateikiama ne tik be liežuvio, šerių, kanopų, lytinių organų, vidaus riebalų, inkstų ir diafragmos, kaip reikalaujama minėtoje pirmoje pastraipoje, bet ir be odos. Todėl toks nestandartinis pateikimas Graikijoje turėtų būti leistas.
            
         
               (6)
            
            
               Keisti prietaiso arba klasifikavimo metodo neleidžiama, nebent remiantis įgyta patirtimi būtų priimtas naujas Komisijos sprendimas. Dėl šios priežasties dabartinis leidimas gali būti panaikintas.
            
         
               (7)
            
            
               Šiame sprendime numatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Remiantis Reglamento (EB) Nr. 1234/2007 V priedo B skirsnio IV punkto 1 dalimi, nuluptoms kiaulių skerdenoms klasifikuoti Graikijoje leidžiama naudoti prietaisą „Hennessy Grading Probe (HGP 4)“ ir taikyti su juo susijusį vertinimo metodą, kuris išsamiau aprašytas priede.
   2 straipsnis
   Nepaisant Reglamento (EB) Nr. 1234/2007 V priedo B skirsnio III punkto pirmoje pastraipoje nustatyto standartinio pateikimo, Graikijoje kiaulių skerdenos gali būti vienodu būdu nulupamos prieš jas sveriant ir klasifikuojant. Kad būtų galima nustatyti palyginamąsias kiaulių skerdenų kainas, užregistruotas šiltų skerdenų svoris koreguojamas taikant šią formulę:
   šiltos skerdenos svoris = 1,05232 × nuluptos skerdenos svoris
   3 straipsnis
   Prietaiso ir vertinimo metodo keisti neleidžiama.
   4 straipsnis
   Šis sprendimas skirtas Graikijos Respublikai.
   
      Priimta Briuselyje 2010 m. spalio 25 d.
      
         
            Komisijos vardu
         
         Dacian CIOLOŞ
         
            Komisijos narys
         
      
   
   
      (1)  OL L 299, 2007 11 16, p. 1.
   
      (2)  OL L 337, 2008 12 16, p. 3.
   
      PRIEDAS
      
         GRAIKIJOJE TAIKOMAS KIAULIŲ SKERDENŲ KLASIFIKAVIMO METODAS
      
      
                  1.
               
               
                  Nuluptos kiaulių skerdenos klasifikuojamos prietaisu „Hennessy Grading Probe (HGP 4)“.
               
            
                  2.
               
               
                  Prietaise turi būti 5,95 mm skersmens zondas (su 6,3 mm skersmens ašmenimis zondo antgalyje) su fotodiodu (LYU 260-EO tipo Siemens LED) ir Silonex SLCD-61N1 tipo fotodetektoriumi, o jo veikimo nuotolis turi būti 0–120 mm. Matavimo duomenis į apskaičiuoto raumeningumo rodiklį paverčia pats prietaisas HGP 4 arba prie jo prijungtas kompiuteris.
               
            
                  3.
               
               
                  Skerdenos raumeningumas apskaičiuojamas pagal šią formulę:
                  Ŷ = 62,400 – 0,495Χ1 – 0,559Χ2 + 0,129Χ3
                  
                  čia:
                  
                              Ŷ
                           
                           
                              =
                           
                           
                              apskaičiuoto skerdenos raumeningumo procentinė išraiška,
                           
                        
                              Χ1
                              
                           
                           
                              =
                           
                           
                              nugaros riebalų storis (be odos) milimetrais, matuojamas 8 cm atstumu nuo skerdenos vidurinės linijos ties paskutiniu šonkauliu,
                           
                        
                              Χ2
                              
                           
                           
                              =
                           
                           
                              nugaros riebalų storis (be odos) milimetrais, matuojamas 6 cm atstumu nuo skerdenos vidurinės linijos tarp trečio ir ketvirto paskutinių šonkaulių,
                           
                        
                              Χ3
                              
                           
                           
                              =
                           
                           
                              nugaros raumenų storis milimetrais, matuojamas tuo pačiu metu ir toje pačioje vietoje, kaip X2.
                           
                        Ši formulė taikoma 60–120 kg sveriančioms skerdenoms.